**Bilag 1: PsykInfo’s aktiviteter**

I rådgivningen svarer PsykInfo på spørgsmål om psykisk sygdom. Som vist i cirkeldiagrammet drejer en stor del af henvendelserne om diagnoser (44 procent).

**Henvendelser fordelt på emner, PsykInfo rådgivning 2020**

Under betegnelsen ”Vejledning” kategoriseres forskellige henvendelser om f.eks. vejledning i patientrettigheder, recovery og henvendelser fra fagpersoner.

**Antal henvendelser til PsykInfo**

|  |  |  |
| --- | --- | --- |
|  | **Antal henvendelser** |  |
| 2018 | 2019 | 2020 |
| 1571 | 1441 | 1473 |

Tabellen viser, at i gennemsnit har PsykInfo modtaget 1495 henvendelser om året de seneste 3 år.

**Henvendelser i rådgivningen i 2020**Som vist i nedenstående diagram er der mange pårørende, som søger rådgivning og vejledning i PsykInfo. Data fra tidligere år (2018-2019) viser, at mellem 35-45 procent af alle henvendelser i PsykInfo er fra pårørende.

Pårørende spørger ofte om hjælp til:

1. Hvordan de kan tale med og hjælpe deres syge i behandling.
2. Hvordan de kan få mere viden om symptomer.
3. Hvordan de kan få rådgivning om, hvordan de kan passe på sig selv.
4. Hvordan de kan få viden om, hvad vil det sige at være i behandling i regionens eller privat regi.
5. Hvordan de kan få viden om, hvordan de skal forholde sig, når den syge ikke ønsker at give. samtykke til, at den pårørende må blive informeret om behandlingen.
6. Hvad forskellen er på ambulant behandling og indlæggelse.
7. Hvordan de kan få sat ord på skyld og skam.